
న్యూఢిల్లీ : దేశీయంగా మరో పేమెంట్స్ బ్యాంకు కార్యకలాపాలు మొదలయ్యాయి. ఇండియా పోస్ట్ తన పేమెంట్స్ బ్యాంకు సేవలను రాయ్పూర్, రాంచీలో సోమవారం నాడు ప్రయోగాత్మకంగా ప్రారంభించింది. ఈ బ్యాంకులో 25,000 రూపాయల వరకు డిపాజిట్లపై 4.5 శాతం, 25,000-50,000 రూపాయల డిపాజిట్లపై 5 శాతం, 50,000-1,00,000 రూపాయల డిపాజిట్లపై 5.5 శాతం వడ్డీ రేటును చెల్లించనుంది. ఈ బ్యాంకు పెయిడ్అప్ ఈక్విటీ 800 కోట్ల రూపాయలని, ఇందులో ఇప్పటికే 275 కోట్ల రూపాయలు ప్రభుత్వం సమకూర్చిందని ఇండియా పోస్ట్ పేమెంట్స్ బ్యాంకు చీఫ్ ఎగ్జిక్యూటివ్ ఆఫీసర్ ఎపి సింగ్ తెలిపారు. ప్రతి జిల్లాలోనూ ఒక శాఖను ఏర్పాటు చేయనున్నామని, 3 లక్షల మంది పోస్ట్మెన్లు పేమెంట్ బ్యాంకు కార్యకలాపాల్లో పాల్గొననున్నారని ఆయన చెప్పారు. ప్రస్తుతం ఇండియా పోస్ట్ నిర్వహణలో ఉన్న 1,000 ఎటిఎంలను ఇండియా పోస్ట్ పేమెంట్స్ బ్యాంకు (ఐపిపిబి)కు బదిలీ చేస్తామన్నారు. 2017 సెప్టెంబర్నాటికి 650 ఐపిపిబి శాఖలను ఏర్పాటు చేయాలన్న యోచనలో ఉన్నట్టు టెలికాం శాఖ మంత్రి మనోజ్ సిన్హా తెలిపారు. ఈ బ్యాంకు ద్వారా వ్యాపారానికే పరిమితం కాకుండా ప్రజలకు సేవ చేయనున్నట్టు ఆయన చెప్పారు. ప్రభుత్వం ఏర్పాటు చేస్తున్న తొలి పేమెంట్స్ బ్యాంకు ఇదేనని తెలిపారు. పేమెంట్స్ బ్యాంకుల్లో వ్యక్తులు, చిన్న వ్యాపార సంస్థలు లక్ష రూపాయల వరకు డిపాజిట్ చేయవచ్చు. ఇప్పటికే ఎయిర్టెల్ తన పేమెంట్ బ్యాంకు సర్వీసులను ప్రారంభించింది. త్వరలోనే పేటీఎం కూడా బ్యాంకింగ్ సేవలను ప్రారంభించనుంది.

newdhilly : desheeyamgaa maro paments byaanku kaaryakalaapaalu modalayyayi. india post tana paments byaanku sevalanu raypur, raancheelo somavaram naadu prayogaatmakamgaa praarambhinchindi. ee byaankulo 25,000 roopaayala varaku depajitlapai 4.5 saatam, 25,000-50,000 roopaayala depajitlapai 5 saatam, 50,000-1,00,000 roopaayala depajitlapai 5.5 saatam vaddi retunu chellinchanundi. ee byaanku paidtup eekvity 800 kotla roopaayalani, indulo ippatike 275 kotla roopaayalu prabhutvam samakuurchindani india post paments byaanku cheef egjicutive afficer epi sing telipaaru. prati jillaaloonuu oka saakhanu erpaatu cheyanunnamani, 3 lakshala mandi postmenlu pament byaanku kaaryakalaapaallo paalgonanunnaarani aayana cheppaaru. prastutam india post nirvahanalo unna 1,000 etmlanu india post paments byaanku (aipipibi)ku badili chestaamannaaru. 2017 septembernatiki 650 aipipibi saakhalanu erpaatu cheyalanna yochanalo unnattu telicom saakha mantri manoz sinha telipaaru. ee byaanku dwara vyaapaaraanike parimitam kakunda prajalaku seva cheyanunnattu aayana cheppaaru. prabhutvam erpaatu chestunna toli paments byaanku idenani telipaaru. paments byaankullo vyaktulu, chinna vyapara samsthalu laksha roopaayala varaku depazit cheyavachu. ippatike airtel tana pament byaanku sarveesulanu praarambhinchindi. twaralone ptm kuudaa banking sevalanu praarambhinchanundi.